מיכאל דרקסלר

מיכאל דרקסלר (נולד ב-17 באוגוסט 1971) הוא רופא ישראלי, מומחה בכירורגיה אורתופדית ופרופסור חבר קליני בחוג לאורתופדיה של אוניברסיטת בן-גוריון בנגב. משמש כמנהל המחלקה האורתופדית והמערך להחלפות מפרקים בבית החולים האוניברסיטאי אסותא אשדוד ונחשב, בתחומו, לאחד מחלוצי הניתוחים הרובוטיים בישראל.

 ביוגרפיה 
דרקסלר נולד בירושלים וגדל בשכונות תלפיות ובית הכרם. אביו, היינץ דרקסלר, היה רופא מרדים שעבד בבתי חולים בירושלים, ואמו, רות דרקסלר, עבדה במעבדה המטולוגית בבית החולים הדסה הר הצופים. הוא למד בבית הספר "בית חינוך" בירושלים, במגמה הביולוגית, וסיים את לימודיו בשנת 1989. את שירותו הצבאי ביצע כלוחם בסיירת גבעתי ובהמשך כקצין במילואים בדרגת סגן.

לאחר שחרורו מהצבא, החל בלימודים אקדמיים לתואר ראשון בביולוגיה באוניברסיטת בן-גוריון בנגב, אותם סיים בהצטיינות בשנת 1997. בהמשך עבר ללימודי רפואה בטכניון - הפקולטה לרפואה ע"ש ברוך רפפורט - וסיים את לימודיו בשנת 2004. את הסטאז' עשה בבית החולים כרמל בחיפה, ולאחריו התמחה במחלקה אורתופדית ב' בבית החולים איכילוב בתל אביב, בראשותו של פרופ' שמואל דקל. את ההתמחות סיים בשנת 2011.

עם סיום התמחותו, השתלם דרקסלר במספר מרכזים רפואיים מובילים בעולם בתחום החלפות המפרקים. בשנת 2011 התקבל למלגת EFORT האירופית ובמסגרתה שהה בבית החולים Charité בברלין, תחת הנחייתו של פרופסור כ. פרקה.

בהמשך ביצע השתלמות עמיתים בטורונטו קנדה, בבית החולים Holland Orthopaedic & Arthritic Centre, אוניברסיטת טורונטו, בניהולו של ד"ר ה. קמרון. בשנת 2012 ביצע השתלמות קצרה בבית החולים Hospital for Special Surgery בניו יורק, אצל ד"ר צ' רנאוואט, ובשנים 2012–2013 המשיך בהשתלמות עמיתים בטורונטו קנדה, בבית החולים מאונט סיני בניהולו של ד"ר א. גרוס והתמחה בניתוחים מורכבים ורביזיות של מפרקי ירך וברך.

בשנת 2017 הקים דרקסלר את המחלקה האורתופדית באסותא אשדוד, ומאז הוא עומד בראשה. כחלק מהקמת המחלקה, הקים והוביל את פיתוח המערך להחלפות מפרקים ובייחוד את השימוש בזרוע רובוטית בניתוחים. בשנת 2021 הכניס לשימוש את הזרוע הרובוטית הראשונה בבית חולים ציבורי בישראל, ובתחילת שנת 2023 הוכנס הרובוט השני.

השיטה הרובוטית בה הוא מתמחה מאפשרת רמת דיוק של עד מעלה אחת ומילימטר אחד, תוך שמירה על האנטומיה של המפרק וצמצום הפגיעה ברצועות ובשרירים, דבר המוביל לשיקום מהיר במיוחד. דרקסלר הוא מהמנתחים הבודדים בארץ שמנתחים בכל סוגי הרובוטים הקיימים, ומרצה על התחום בכנסים רפואיים בינלאומיים ומנתח בבתי חולים בחו"ל.

 תפקידיו 

 מ-2017 הקים ומנהל את המחלקה אורתופדיה והמערך להחלפות מפרקים בבית החולים האוניברסיטאי אסותא אשדוד.
 פרופסור חבר קליני, החוג לאורתופדיה, אוניברסיטת בן-גוריון.
 2023 - ראש תחום אורתופדיה מכבי שרותי בריאות.
 2025 - ראש תחום אורתופדיה לאומית שירותי בריאות.

 פועלו בתחום המחקר 
תחומי המחקר של דרקסלר עוסקים הן במישור הביומכני - בעיקר בהבנת וטיפול בחסרים גרמיים באגן ובירך - והן במחקר קליני העוקב אחר תוצאות ארוכות טווח של ניתוחים מורכבים. פרסומיו כוללים מעל 80 מאמרים בעיתונות הבינלאומית, כולל מאמרי סקירה, תיאורי מקרה ומחקרים מקוריים. הוא מרצה קבוע בכנסים מדעיים בארץ ובעולם, ובעל מעל 50 הצגות בכנסים. שימש כסוקר וחבר מערכת במספר כתבי עת מדעיים מובילים בתחום האורתופדיה.

 מינויים ופעילות אקדמית באוניברסיטאות 
לאורך השנים כיהן פרופ' דקסלר בתפקידים רבים במגוון אוניברסיטאות.

 אוניברסיטת תל אביב 

 2015 - מרצה בכיר בחוג לאורתופדיה, חבר בוועדת הלסינקי מוסדית בבית החולים איכילוב, תל אביב ואחראי בחינות גמר סבב אורתופדי סטודנטים לרפואה.
 2016 - President elected החוג לאורתופדיה, אוניברסיטת תל אביב

 אוניברסיטת בן-גוריון 
2017 - מרצה בכיר בחוג לאורתופדיה וממלא מקום יושב ראש וחבר בוועדת הלסינקי מוסדית בבית החולים אסותא, אשדוד.

2018 - פרופסור חבר קליני בחוג לאורתופדיה וחבר בוועדה לעבודות גמר.

2019 - חבר ויושב ראש בוועדות לקידום אקדמי בחוג לאורתופדיה.

2024 - התמנות לחברות בסנאט.

 מומחיות מוכרת 

 2010 - רופא בכיר בחטיבה האורתופדית במרכז הרפואי תל אביב, סוראסקי, איכילוב
 2011 - החלפות מפרקי ברך וירך, מלגת "EFORT":Charité, Centre for Musculoskeletal Surgery, ברלין, גרמניה
 2011-2012 - החלפת מפרקים ראשוניות ברך וירך, אוניברסיטת טורונטו,Holland Orthopaedic & Arthritic Centre Sunnybrook, טורונטו, קנדה
 2012-2013 - החלפות מפרקים ראשוניות ומורכבות ברך וירך, אוניברסיטת טורונטו, בית החולים Mount Sinai, טורונטו, קנדה

 עורך וסוקר בעיתונים בינלאומיים 

 2013 – סוקר ב-The Journal of Arthroplasty
 2015 – חבר צוות עריכה ב-The Journal of Arthroplasty
 2016 - סוקר בכתבי העת Journal of Orthopaedic Research, Journal of Orthopaedic Surgery and Research ו-The Bone & Joint Journal.

 חברות בארגונים מקצועיים 
דרקסלר חבר פעיל באיגודים רפואיים בארץ ובעולם, ביניהם האיגוד הקנדי לאורתופדיה, (COA) האיגוד האמריקאי להחלפות מפרקים, (AAHKS) האיגוד האירופי לירך (EHS) והאיגוד הישראלי לאורתופדיה, שבו כיהן כיו"ר ועדת בחינות הגמר למתמחים (שלבים א' ו־ב') בשנים 2020–2025.

בשנת 2011 זכה בפרס EFORT Jacques Duparc וב־2013 במלגת Current Concepts Foundation.

בנוסף לפעילותו הקלינית והאקדמית, משמש דרקסלר כיועץ וכמדריך לחברות טכנולוגיה רפואית בינלאומיות, בהן Stryker, Zimmer Biomet, OMNI CPM, Liposphere ו-MAKO Robotics.

מאז שנת 2019, נכלל ברשימת הרופאים הטובים בישראל של מגזין פורבס במשך מספר שנים ברציפות ונבחר גם על ידי מגזין Duns 100 משנת 2023.

 חיים אישיים 
פרופ' דרקסלר נשוי לתמי פורת, יועצת חינוכית, ואב לארבעה. המשפחה מתגוררת בתל אביב.

 קישורים חיצוניים 


 הערות שוליים 

קטגוריה:אורתופדים ישראלים
קטגוריה:ירושלים: אישים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל בית החולים האוניברסיטאי אסותא אשדוד
קטגוריה:רמת אביב: אישים
קטגוריה:ישראלים שנולדו ב-1971